මේ අතර, කොරෝනා ආසාදිත රෝගීන්ට ප්‍රතිකාර කිරීම සඳහා මැලේරියා රෝගයට භාවිත කළ හයිඩ්‍රොක්සික්ලොරෝක්වීන් පෙති මිලියන 5.5ක් එක්සත් අරාබි එමීර් රාජ්‍යය වෙත යැවීමට ඉන්දියාව පියවර ගෙන තිබෙනවා.එමෙන්ම, නයිජීරියානු ජනාධිපති මුහම්මදු බුහාරිගේ කාර්ය මණ්ඩල ප්‍රධානී අබා කයාරි කොරෝනා වෛරසය ආසාදනය වීමෙන් ජීවිතක්ෂයට පත්වී තිබෙනවා. 67 හැවිරිදි කයාරි නයිජීරියානු ජනාධිපතිවරයාගේ සමීපතමයෙකු ලෙස සැලකෙන අතර, පසුගිය වසරේ නැවත තේරී පත්වීමෙන් පසු ජනාධිපති බුහාරි අමාත්‍යවරුන්ට දැනුම් දුන්නේ සියළු සන්නිවේදන ඔහු හරහා සිදුකරන ලෙසයි.